
Text rozhodnutia
Súd: Krajský súd Bratislava Spisová značka: 3Co/72/2012 Identifikačné číslo súdneho spisu: 1108225299 Dátum vydania rozhodnutia: 06. 11. 2014 Meno a priezvisko sudcu, VSÚ: JUDr. Roman Bolebruch ECLI: ECLI:SK:KSBA:2014:1108225299.1 Uznesenie Krajský súd v Bratislave v právnej veci navrhovateľa: Ministerstvo vnútra Slovenskej republiky, V. 2, O., proti odporcovi: Sanatórium Karpatia s.r.o., Potočná 11, Limbach, o zaplatenie 99.689,32 eura s príslušenstvom, na odvolanie navrhovateľa proti rozsudku Okresného súdu Bratislava I č.k. 7C/126/2008-373, zo dňa 17.10.2011, takto r o z h o d o l : Odvolací súd napadnutý rozsudok súdu prvého stupňa z r u š u j e a konanie z a s t a v u j e . Navrhovateľ n e m á právo na náhradu trov konania. o d ô v o d n e n i e : Napadnutým rozsudkom súd prvého stupňa zamietol návrh navrhovateľa na zaplatenie 1.635.170,06,- Sk titulom vydania bezdôvodného obohatenia s tým, že o náhrade trov konania rozhodne po právoplatnosti rozsudku. Proti rozsudku podal odvolanie navrhovateľ a žiadal napadnutý rozsudok súdu prvého stupňa zmeniť a návrhu vyhovieť, resp. zrušiť a vrátiť vec na ďalšie konanie. Podľa § 20a ods. 2 Obč. zák. právnická osoba zapísaná v obchodnom registri alebo v inom zákonom určenom registri zaniká dňom výmazu z tohto registra, pokiaľ osobitné zákony neustanovujú inak. Podľa § 68 ods. 1 Obch. zák. spoločnosť zaniká ku dňu výmazu z obchodného registra, ak tento zákon neustanovuje inak. Podľa § 107 ods. 4 O.s.p. ak po začatí konania zanikne právnická osoba, súd pokračuje v konaní s jej právnym nástupcom a ak právneho nástupcu niet, súd konanie zastaví. Z výpisu z obchodného registra Okresného súdu Bratislava I oddiel Sro, vložka číslo XXXXX/B odvolací súd zistil, že Okresný súd Bratislava I uznesením sp. zn. 36Cbr/37/2012, zo dňa 9.7.2012, ktoré nadobudlo právoplatnosť dňa 12.7.2012, zrušil obchodnú spoločnosť Sanatórium Karpatia, s.r.o., V. XX, J., H.: XX XXX XXX, bez likvidácie. Odporca bol dňa 31.7.2012 vymazaný z obchodného registra ex offo. Nakoľko odporca zanikol po začatí odvolacieho konania dňom výmazu z obchodného registra (§ 20a ods. 2 Obč. zák. i § 68 ods. 1 Obch. zák.) bez právneho nástupcu, nevyhnutnosťou pred zastavením konania ako celku (nielen odvolacieho konania) odvolacím súdom bolo aj zrušenie rozsudku súdu prvého stupňa. V súlade s citovanými ustanoveniami a tiež podľa § 208 O.s.p. per analogiam odvolací súd preto bez nariadenia pojednávania v zmysle § 214 ods. 2 O.s.p. rozsudok súdu prvého stupňa zrušil a konanie zastavil (rovnako napr. uznesenie Najvyššieho súdu Slovenskej republiky sp. zn. 1 Obdo V 7/2013). O trovách konania rozhodol odvolací súd podľa § 224 ods. 1 O.s.p. v spojení s § 146 ods. 1 písm. c) O.s.p. s modifikáciou výroku rozhodnutia zodpovedajúcou stavu existencie účastníka konania disponujúceho spôsobilosťou byť účastníkom konania len na jednej strane sporu tak, že navrhovateľ nemá právo na náhradu trov konania. Toto rozhodnutie prijal senát Krajského súdu v Bratislave pomerom hlasov 3 : 0. Poučenie: Proti tomuto uzneseniu odvolanie nie je prípustné.

